Kodzjent

Kodzjent (tadsjikisk Хуҷанд eller خجند, også skrevet Khudzhand, russisk Худжанд, tidligere Khodjend fram til 1939 og Leninabad til 1992) er den nest største byen i Tadsjikistan. Byen har 149 000 innbyggere (2000), en nedgang fra 160 000 i 1989. Byen er også hovedstaden i Sughd, den nordligste provinsen i Tadsjikistan. Byen ligger ved bredden av elven Syr-Darja ved enden av Ferganadalen.

 Historie 
Kodzjent er en av de eldste byene i Sentral-Asia. Den lå langs Silkeveien fra Kina til Europa, og markerte en av ytterpostene til Aleksander den store. Aleksander den store bygde her festningen Alexandria Eskhat (det ytterste Aleksandria). Byen ble tatt av araberne i 711, av Djengis Khans styrker i 1220, og som en del av Kokand-khanatet av russerne i 1866. Byen og området rundt tilhørte Usbekistan fra 1924 til 1929."Khudjand." The Columbia Encyclopedia, Sixth Edition. 2008. Encyclopedia.com. 5 Aug. 2011 <http://www.encyclopedia.com> 

Tidligere gikk all handel mellom khanatene Bokhara og Kokand gjennom byen, men dette endret seg etter den russiske okkupasjonen i 1866. Byen spilte en viktig rolle i russernes krig mot Kokand i 1875.Encyclopædia Britannica, 1911-utgaven

Mye av byen er blitt ødelagt gjennom årene, og få gamle bygninger er igjen. De to mest kjente er Sheikh Muslihiddins mausoleum og det gamle citadellet. Av nyere monument var den største statuen (24 m høy) i Sentral-Asia av Lenin. Den ble revet i 2011, og skal etter planen erstattes av en statue av tadsjiken Ismail Samani.http://www.rferl.org/content/lenin_statue_removed_from_center_of_tajikstans_second_city/24210988.html

 Kjente personer fra Kodzjent 
Abu-Mahmud Khojandi (astronom og matematiker)
Abdumalik Abdullajanov (statsminister)
Oqil Oqilov (statsminister)
Juri Dmitrijevitsj Masljukov (politiker)
Hanifa Mavlianova (operasanger)
Andreas Wolf (fotballspiller)
Jahon Qurbonov (bokser)

 Referanser 

 Eksterne lenker 



Kategori:Silkeveien